CELEX: 62014CN0350
Language: hr
Date: 2014-07-21 00:00:00
Title: Predmet C-350/14: Zahtjev za prethodnu odluku koji je 21. srpnja 2014. uputio Tribunale civile di Trieste (Italija) – Florin Lazar, kojeg zastupa Luigi Erculeo protiv Allianz SpA

6.10.2014   
            
            
               HR
            
            
               Službeni list Europske unije
            
            
               C 351/4
            
         Zahtjev za prethodnu odluku koji je 21. srpnja 2014. uputio Tribunale civile di Trieste (Italija) – Florin Lazar, kojeg zastupa Luigi Erculeo protiv Allianz SpA
   (Predmet C-350/14)
   2014/C 351/05
   Jezik postupka: talijanski
   
      Sud koji je uputio zahtjev
   
   Tribunale civile di Trieste
   
      Stranke glavnog postupka
   
   
      Tužitelj: Florin Lazar, kojeg zastupa Luigi Erculeo
   
      Tuženik: Allianz SpA
   
      Prethodna pitanja
   
   Kako treba tumačiti članak 4. stavak 1. Uredbe (EZ) br. 864/2007 (1) o pravu koje se primjenjuje na izvanugovorne obveze (tzv. Rim II) koji određuje da: „pravo koje se primjenjuje na izvanugovornu obvezu nastalu iz protupravnog postupanja je pravo one države u kojoj šteta nastane”. Konkretnije,
   
               1.
            
            
               kako treba tumačiti izraz „mjesto u kojem šteta nastane” u smislu članka 4. stavka 1. Uredbe (EZ) br. 864/2007 u odnosu na zahtjev za naknadu materijalne i nematerijalne štete koji su podnijeli članovi obitelji osobe koja je preminula uslijed prometne nesreće koja se dogodila u državi u kojoj se vodi postupak kada ti članovi obitelji prebivaju u drugoj zemlji Europske unije i tamo su pretrpjeli navedene štete?
            
         
               2.
            
            
               je li, u svrhu primjene članka 4. stavka 1. Uredbe (EZ) br. 864/2007, materijalna i nematerijalna šteta, koju su u državi u kojoj prebivaju pretrpjeli članovi obitelji osobe koja je preminula u prometnoj nesreći koja se dogodila u državi u kojoj se vodi postupak, obuhvaćena pojmom „štete” u smislu prvog dijela članka 4. stavka 1. ili pojmom „posrednih posljedica” u smislu drugog dijela iste odredbe?
            
         
      (1)  Uredba (EZ) br. 864/2007Europskog parlamenta i Vijeća od 11. srpnja 2007. o pravu koje se primjenjuje na izvanugovorne obveze (Rim II) (SL L 199, str. 40.) (SL, posebno izdanje na hrvatskom jeziku, poglavlje 19., svezak 6., str. 73.)